Аԥсны Аҵареи абызшәатә политикеи рзы аминистрра ихацнаркит агәыҳалалратә акциа "Ашколхәыҷ изы аелектронтә техника ҳамҭас". Уи иалахәхар зҭаху зегьы ироуеит алшара ԥарала, ма еиқәшәоу акомпиутертә техникала ашколхәыҷқәа ацхыраара рырҭарц.
"Ҳәарада, араион аҵараҟәшақәеи ҳареи аимадара ҳабжьоуп, ари апроект аус адааулоижьҭеи акрааҵуан, уажәоуп ианрылаҳәаха, аха ҳазхәыцуеижьҭеи кыр ҵуан. Иҳамоуп асиақәа араионқәа рҟнытә, иара ус ашколтә формагьы зҭаху рзы, асиақәа еиқәҳаршәон, абарҭ асиақәа еиҭарыхәаԥшны, еиҭарҿыцны, ишьақәырӷәӷәаны азҵаара убас ҳазнеиуеит. Раионк иаҭаны егьи иаумҭар ирыцҳахоит. Убри азы араионқәа зегьы еицырзеиԥшны еизгахо ахәыҷы рызшахоит. Аелектронтә техникахь акомпиутер мацара акәым иаҵанакуа, ателқәа, апланшетқәа уҳәа. Ари аҩыза аҵаратә процесс ашьақәыргылараҿы иахьатәи аамҭа иақәшәо акомпиутер акәӡам иаҭаху, иахьынӡазалшо аинтернет ахь ицәырҵыртә еиԥш ахәыҷы алшара иҭароуп. Иахьынӡанагӡахо ари апроект – аамҭа иаҳнарбап", – азгәеиҭеит Қәҭелиа.
Иаҳа инеиҵыху аиҿцәажәара шәазыӡырҩыр шәылшоит арадио Sputnik Аԥсны аефир аҿы.
Иара убас шәаԥхьар ҟалоит: